COMUNICAT DE PRESĂ

Universitatea de Medicină și Farmacie “Carol Davila” din București a luat act de punerea în mișcare a acțiunii penale și luarea măsurii controlului judiciar împotriva a două cadre didactice ale universității, implicate într-un concurs didactic, în calitate de președinte de comisie, respectiv de candidat. Până la finalizarea anchetei, cele două cadre didactice au fost suspendate din funcția didactică, iar la nivelul consiliului de administrație al universității s-a hotărât anularea concursului.

Universitatea de Medicină și Farmacie “Carol Davila” din București condamnă cu fermitate orice acțiune sau comportament care contravine legii și principiilor cartei universitare, rămânând angajată în misiunea sa de a susține și promova un act didactic și medical de excelență, realizat cu dedicare și onestitate.

Respectarea integrității academice și a normelor de etică profesională reprezintă priorități esențiale pentru UMF ”Carol Davila” din București motiv pentru care, și în acest context, își păstrează angajamentul de a colabora pe deplin cu autoritățile competente asigurând totodată transparența necesară pe parcursul întregului proces juridic în care sunt implicate cele două cadre didactice.

Biroul de Presă

UMF ”Carol Davila”

Articolul COMUNICAT DE PRESĂ apare prima dată în umfcd.